मैं कई बार डाँट देता था कि बंदे को पता तक नहीं कि मैं कौन हूँ और तुम उसे ऐसे बताने लग जाते हो जैसे कोई मेरे जैसा हुआ ही नहीं। आज मुझे दुनिया जैसे भी जानती है, मगर जितिन भूटानी शुरू से ही वैसे ही जानता था कि दुनिया ऐसे ही जानेगी। दूसरे रिपोर्टर को बताने लग जाता था कि कैसे मेरी तरह तैयार होकर रिपोर्टिंग पर जाना चाहिए। दूसरे रिपोर्टर कई बार चट जाते थे, सुन लेते थे। मुझे बताते भी थे कि आपका नाम लेकर झेला देता है। मैं हर बार कहता था कि तुम कब बंद करेगा मेरे बारे में बोलना। वह हमेशा कहता था कि कभी नहीं। मैं जानता हूँ आप क्या हो, आपको पता नहीं कि आप क्या हैं।